Bamboleo (programa)

Bamboleo é un programa de televisión de entretemento producido pola produtora CTV e emitido pola Televisión de Galicia. Transmítese os sábados ás 22:00 h. Este espazo, que se emite desde 2011, céntrase na música, o baile e a participación do público.

Descrición

En orixe presentouno Xosé Manuel Piñeiro. En 2018 Xosé Manuel Piñeiro ausentouse máis dun ano por mor dun cancro que superou, sendo substituído por Lucía Regueiro,  quen é actualmente a condutora do programa. O programa inclúe actuacións musicais en directo de xéneros diversos, desde a música tradicional galega ata o pop, o rock e outros estilos contemporáneos.

Ademais das actuacións musicais, Bamboleo inclúe varias seccións de participación popular, entre as que destacan concursos de baile e canto, onde tanto profesionais coma afeccionados poden demostrar as súas habilidades. Estas competicións adoitan estar acompañadas da interacción co público e cos telespectadores, quen pode participar activamente a través de chamadas telefónicas ou redes sociais. O programa tamén conta cun compoñente humorístico, coa participación de cómicos e personaxes recorrentes que achegan un toque de comedia ao espectáculo.

Na tempada 2022-2023 emitíase os sábados á noite despois do Atrápame se podes cunha duración de máis de dúas horas. Está dirixido a unha audiencia de todas as idades, con música de grupos pop galegos e de fóra. En 2024 regresou á grella da Televisión de Galicia cunha nova imaxe gráfica e con Lucía Regueiro como única presentadora., a partir do 8 de xuño en horario de máxima audiencia. Actualmente conta cos colaboradores Isi, que protagoniza a súa sección do Conto; Damián, animador do público do plató; Javier Varela, pianista do programa; e Claudio, que colabora na sección dos bailes.
 Seccións 

 A Jrileira: compiten por un premio varias comisións de festas.
 Tirando a dar: con preguntas aos artistas convidados.
 Baile: bailes internacionais e de salón.
 Conto: anécdotas e historias contadas polo humorista galego Isi.
 A ITV do amor: xogo no que concursa unha parella e dous amigos, onde un membro da parella participa de incógnito entre estes dous amigos e un membro da comisión de festas ten que adiviñar cal é a parella da outra a través de preguntas e respostas sexuais comprometedoras.

 Notas 

 Véxase tamén 
 Ligazóns externas 
 Web do programa na TVG.

Categoría:Programas de entretemento da TVG